Shanghai

Shanghai on Kiinan suurin kaupunki ja yksi sen neljästä maakuntatasolla itsehallinnollisesta kunnasta. Kaupungin asukasluku on yli 18 miljoonaa.

Lentokoneella
Pudongin kansainvälinen lentoasema (浦东机场,, ) on Shanghain uusi, moderni kansainvälinen lentoasema. Matkaa keskustasta kentälle on noin 40 kilometriä. Saapuvat lennot tulevat ensimmäiseen kerrokseen, kun taas lähtevät ovat kolmannessa kerroksessa. Finnair lentää päivittäin Helsingin ja Shanghain väliä.

Mukavin tapa päästä keskustaan on taksi, mutta hintaakin kertyy noin ¥145 ja matka kestää helposti tunnin verran. Usein taksikuskit eivät puhu eivätkä lue englantia, joten hotellin nimi ja osoite on hyvä olla kirjoitettuna paikallisin kirjaimin. Saapuvien hallissa on usein taksikyytiä tarjoavia ihmisiä, mutta tarjous on syytä jättää käyttämättä - hinnat voivat olla virallisia takseja moninverroin kalliimpia.

Lentokenttäbussi on huomattavasti halvempi (¥15-22), mutta matka kestää puolitoista tuntia eikä busseja kulje iltayhdeksän jälkeen. Reittejä on lukuisia, mutta kaksi linjaa ovat erityisen käteviä: numero 2 Airport City Terminaaliin Nanjing West Roadilla (¥19) ja numero 5 Shanghain rautatieasemalle (¥18).

thumb|Maglev-juna

Mielenkiintoisin, joskaan ei käytännöllisin vaihtoehto on maglev-juna, joka kulkee Pudongista Longyangiin kahdeksassa minuutissa vaatimatonta 430 kilometrin tuntivauhtia. Longyangista vanhaan kaupunkiin, Puxiin on kuitenkin mentävä vielä metrolla. Junat lähtevät terminaalin kakkoskerroksesta kello 7-21 välillä ja lippu maksaa ¥50.

Vanhempi Hongqiaon lentoasema (虹桥机场, ) on kotimaan liikenteen käytössä. Se on huomattavasti lähempänä keskustaa taksin kulkiessa hyvänä päivänä matkan alle puoleen tuntiin. Jos joudut vaihtamaan kenttää lentojen välissä varaa vähintään puolitoista tuntia siirtymiseen!

Liiku
thumb|250px|Metrokartta

Metrolla
Paras tapa Shanghaissa on kulkea metrolla. Junat ovat nopeita ja monien asemien opastekyltit ovat myös englanniksi. Shanghaissa kulkee 12 eri metrolinjaa, jotka liikennöivät noin aamukuudesta yhteentoista asti illalla. Metron käyttöä tulee kuitenkin välttää ruuhka-aikoina, eli 8-9 sekä 16-17, jolloin paikalliset pääsevät töistä ja matkan kulku on paikoin hyvin tukalaa ja aikaavievää.

Metrolippu maksaa ¥3-9 riippuen matkan pituudesta ja vaihtojen määrästä. Matkalippuja voi ostaa asemien automaateista, mutta useamman päivän Shanghaissa viettävän kannattaa hankkia ladattava metrokortti, jonka voi ostaa aseman palvelupisteeltä. Kortti itsessään maksaa ¥10, mutta summan saa takaisin kun kortin palauttaa kaupungista poistuessa. http://www.exploreshanghai.com/metro/

Osta
Kaupungissa on useita ostoskeskuksia, joista osa on avoinna keskiyöhön asti. Shanghaissa hinnat ovat korkealla, mutta halpojakin ostospaikkoja löytyy.

Syö
Shanghaista löytyy useita erillaisia ravintoloita aina kiinalaisista ravintoloista amerikkalaisiin pikaruokaloihin.

Yökerhot
Shanghain yöelämästä löytyy useita eri yökerhoja, joista osa on avoinna pikkutunneille saakka.

Nuku
Shanghaista löytyy useita tasokkaita hotelleja.


 * Astor House Hotel. Historiallinen hotelli Garden Bridge -sillan pohjoispuolella.  200 €.


 * Jin Jiang Park Hotel, People's Parkin vieressä. Batman-elokuvan näköinen Art Deco-maanmerkki.  118€.


 * Heng Sheng Peninsula International. Shanghain keskustassa kävelymatkan päässä Bundista ja Nanjing-kadulta.  200 €.

Pysy turvassa
Shanghai on melko turvallinen kaupunki. Väkivalta ja ryöstöt eivät ole yleisiä, ja käveleminen kaupungissa pimeälläkin ei tuota ongelmia. Yksin matkustava ulkomaalainen saattaa kuitenkin joutua huijauksien kohteeksi. Eräs yleisimmistä huijauksista tapahtuu kun nuoret paikalliset naiset aloittavat keskustelun yksin matkustavan miehen kanssa ja kutsuvat tämän juomalle baariin, jonka päätteeksi matkailija saa huiman laskun juomista. Kuten muissakin maissa, on turvallisinta valita itse paikka sen sijaan että menee juuri tapaamien paikallisten mukana. Yleensä huijauksilta välttymiselle riittää maalaisjärjen käyttö.

Kuten muissakin Kiinan suurkaupungeissa, selvästi vaarallisin asia matkustajille on liikenne. Useita ihmisiä jää auton alle Shanghaissa päivittäin. Liikennesäännöistä piittaamattomia hurjastelijoita on paljon. Katua ylittäessä tulee olla valppaana, ja yrittää katsoa milloin paikalliset liikkuvat ja mennä heidän mukana. Kovaa vauhtia kulkeva auto voi kääntyä yllättäen kadulle liikennevaloista piittaamatta.

Jatka matkaa
Shanghai Shanghai Shanghái Shanghai Shanghai 上海 Shanghai Szanghaj Shanghai 上海 wts:Category:Shanghai (municipality)